Առևտրատնտեսական հարաբերություններում նույնպես գլոբալ տեղաշարժեր են տեղի ունենում կայծակնային արագությամբ: Եթե 20-րդ դարում այս իմաստով աշխարհի ամենամեծ երկրները Արևմուտքում էին, ապա հիմա ուժի կենտրոնը տեղափոխվում է Ասիա և այլ զարգացող տարածաշրջաններ: World Economic Forum-ի տվյալներով 2017 թվականին աշխարհի ամենամեծ տնտեսությունն ունեցող երկիրը Միացյալ Նահանգներն է, որին բաժին է ընկնում համաշխարհային ՀՆԱ-ի շուրջ մեկ քառորդը: Նրան հաջորդում են Չինաստանը, Ճապոնիան, Գերմանիան և Մեծ Բրիտանիան: Վերջին երեքը, զբաղեցրած տարածքով տասնապատիկ անգամ փոքր լինելով Ռուսաստանից, ավելի մեծ տնտեսություն ունեն, հետևաբար տնտեսական իմաստով ավելի մեծ երկրներ են: